


בבית משפט השלום 								ת.א. 24/
בכפר סבא

תאריך חתימת המסמך: 31.7.24 

התובע:               גבריאל כהן, ת"ז 034949776
                               מרחוב גוש עציון 9, תל אביב
   
ע"י ב"כ עו"ד אריאל פרייברג  (מ"ר 62254) 
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: office@freiberg-law.com

      – נ ג ד –

הנתבעת:            "הפול" המאגר הישראלי לביטוחי רכב
			מרחוב אצ"ל 1, ראשון לציון
			טל': 03-9424300; פקס: 03-9424346
			דוא"ל: osnat@pool.org.il

			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	791 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגישו כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 














חלק 2: 

(1) בעלי הדין : 

1. התובע, יליד 28/03/1979, היה בכל הזמנים הרלבנטיים לתביעה זו הנוהג ו/או המשתמש באופנוע הנושא מספר רישוי 305-31-003 (להלן:" רכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.


רצ"ב אישור תשלום המבטחת-צד ג', תמונות, אישור משטרה על התאונה וצילום רישיון רכב,  מסומנים ״כנספח 1״.

(2) פירוט הסעד המבוקש באופן תמציתי: 

3. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותר התובע לפצותו בגין הנזקים שנגרמו לו בתאונה.  

4. התובע, פועל, שכיר בעיריית תל אביב, מתקשה מחמת התאונה ותוצאותיה בביצוע עבודתו, נזקק להפוגות ממושכות במהלכה ונגרמו לו הפסדי השתכרות.

5. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

6. עקב מגבלותיו הנובעות מהתאונה נזקק התובע להוצאות ניידות ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 29/01/2024, בכביש 20, היה הרכב הנהוג ע"י התובע, מעורב בתאונה עם רכב הנושא מ"ר 305-31-003 (להלן: "הרכב המעורב")  והתובע נחבל בגופו (להלן: "התאונה").

8. יצויין כי המבטחת של הרכב המעורב, ביטוח ישיר חברה לביטוח בע"מ, שילמה לתובע את נזקי הרכוש אשר נגרמו מחמת התאונה.

9. לאחר התאונה טופל התובע בבית החולים איכילוב, בתל אביב, שם נבדק חשד לפגיעה בברך ימין וגב תחתון, ולאחר קבלת טיפול רפואי ראשוני שוחרר התובע לביתו בהמלצה להמשך מעקב רפואי, מנוחה בת 3 ימים ונטילת משככי כאבים.

10. התובע אשר המשיך לסבול מכאבים עזים והגבלה בתנועות הברך, כולל הגבלה בהליכה ובישיבה ממושכת, והוחלט להפנותו לביצוע טיפולי פיזיותרפיה, רפואה משלימה, נטילת משככי כאבים והמשך מעקב רפואי.

11. כמצוות רופאיו, ביצע התובע בדיקות MRI וסדרת טיפולי פיזיותרפיה אינטנסיביים, אולם, נותר עם כאבים והגבלה בברך ובגב תחתון, עם הקרנת הכאבים לכליות ודרכי השתן.

12. התובע טופל ע"י אורתופד בקהילה ונוכח הימשכות הכאבים העזים וההגבלה בפעולות ההליכה והישיבה. הוחלט על הפנייתו להמשך טיפולי פיזיותרפיה לצורך שיפור הטווחים והפגת הכאב, המשך מעקב רפואי וטיפול תרופתי לפי הצורך.


רצ"ב תעודות רפואיות, מסומנות "כנספח 2".

13. מאז התאונה סובל התובע מכאבים והגבלה בתנועות הברך והגב תחתון, מקושי בישיבה ממושכת, מקושי בהליכה, מקושי עליית מדרגות, מכאבים עזים והטיפולים בו צפויים להימשך גם בעתיד. 

14. התובע, פועל שכיר, מתקשה מחמת התאונה ותוצאותיה בביצוע עבודתו, נזקק להפוגות ממושכות במהלכה, נבצר ממנו לעבוד במשך שעות ארוכות ונגרמו לו הפסדי שכר.

15. מאז התאונה ומחמת תוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.

16. עקב מגבלותיו הנובעות מהתאונה נזקק התובע להוצאות ניידות ולהסעות מיוחדות, ויזקק לכך גם בעתיד. 
                       
חלק 3 

17. להלן פירוט נזקי התובע:
1. נזק מיוחד:  
(1)  פגיעה בכושר ההשתכרות בעבר –			          55,850 ₪ 
(2)  עזרת הזולת בעבר –	           				              7,000 ₪  
(3)  הוצאות רפואיות ונסיעות לטיפולים בעבר –	           8,250 ₪ 
(4)  הסעות מיוחדות והוצאות ניידות בעבר -      		12,500 ₪

2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
(1) הפסדי השתכרותה בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות בגין נסיעות מיוחדות ומוניות בעתיד. 
(5)  פיצוי בגין נזקיו הלא ממוניים של התובע. 



פירוט העובדות המקנות סמכות לבית המשפט:
 
18. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

19. הנתבעת חייבת לפצות את התובע בהיותה מבטחת השימוש ברכב במועד התאונה.

אשר על כן, מתבקש כב' ביהמ"ש להזמין את הנתבעת  לדין ולחייבה, לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	



                                                                                          ______________
						               אריאל פרייברג, עו"ד
								          ב"כ התובע

